|  |  |
| --- | --- |
| **Ұзақ мерзімді жоспар бөлімі: Мектеп: «№13 орта мектебі»КММ**  **ІІІ Махаббат және абырой**  **Уақыты: 11.02.20201 мұғалімнің аты-жөні: Г.Т.Суханова**  **Сыныбы: 8 «Б» қатысқаны: қатыспағаны:** | |
| **Сабақтың тақырыбы** | **Бауыржан Момышұлының «Ұшқан ұя» повесіне менің көзқарасым** |
| **Осы сабақта қол жеткізілетін оқу мақсаттары (оқу бағдарламасына сілтеме)** | 8.1.2.1 әдеби шығарманың идеясы мен пафосын ұлттық мүдде тұрғысынан ашу;  8.2.1.1 композицияны тұтастан бөлшеккке, бөлшектен тұтасқа қарай талдау; |
| **Сабақ мақсаты** | **Барлық оқушылар орындай алады:**  Б.Момышұлының «Ұшқан ұя» әңгімесінің әдеби шығарманың идеясы мен пафосын ұлттық мүддемен байланыстыра отырып мазмұнын түсінеді, шығарманың композициялық құрылысын ажырата алады;  **Оқушылардың көпшілігі орындай алады:** Б.Момышұлының «Ұшқан ұя» әңгімесінің әдеби шығарманың идеясы мен пафосын ұлттық мүддемен байланыстыра отырып, шығарманың композициясын тұтастан бөлшекке,бөлшектен тұтасқа қарай талдау жасайды;  **Кейбір оқушылар орындай алады:**  Б.Момышұлының «Ұшқан ұя» әңгімесінің әдеби шығарманың идеясы мен пафосын ұлттық мүддемен байланыстыра отырып, шығарманың композициясын тұтастан бөлшекке,бөлшектен тұтасқа қарай талдай отырып,нақты бөлшектерге дәлелдер келтіріп,өз көзқарастарын білдіре алады; |
| **Бағалау критерийі** | -Әдеби шығарманың идеясы мен пафосын ұлттық мүдде тұрғысынан аша алады;  - Шығарма композициясын тұтастан бөлшекке, бөлшектен тұтасқа қарай талдайды; |
| **Ойлау деңгейі** | Талдау,жинақтау |
| **Тілдік мақсаттар** | **Оқушылар:** шығарманың идеясы мен пафосын анықтайды, оның ұлттық мүддемен байланысын көрсетеді.Тапсырмаларды орындап,айтылған мәселені талдап,композициялық құрылысына талдау жасай алады*;*  **Пән ерекшелігіне сай лексика мен терминология:** шығарманың идеясы мен пафосы, ұлттық мүдде, ұлттық болмыс, адамгершілік т.б.  **Диалог пен жазылым үшін қажетті тіркестер:** менің ойымша, шығарма идеясына сай ..., мен ... ойлаймын т.б. |
| **Құндылықтарды дарыту** | Сабақ мазмұны арқылы жеке/топта жұмыс жасау және адамгершілік, отбасылық, ұлттық құндылықтар оқушы бойына сіңіріледі. |
| **Пәнаралық байланыс** | Өзін-өзі тану пәнімен байланыс. Отбасылық құндылықтардың маңызы.  Этнографиямен байланыс. Қазақ халқының өзіндік ерекшеліктері. |
| **Алдыңғы білім** | «Ұшқан ұя» шығармасының жанрлық ерекшелігімен, сюжеттік желісімен танысты. |

**Сабақтың барысы:**

|  |  |  |  |
| --- | --- | --- | --- |
| **Сабақтың кезеңдері** | **Сабақта жоспарланған іс-әрекеттер** | | **Ресурстар** |
| **Сабақтың басы**  0-4      5-10 | **Оқушыларды 4 топқа бөлу**  **«Ұя»,«Шаңырақ»,«Отбасы»,«Бесік» Картинки по запросу "гнездо"" Баланы бесікке бөлеу зиян ба?**  Картинки по запросу "шаңырақ""  Картинки по запросу "отбасы тәрбиесі""  **-Сабақ тақырыбы, мақсаты, бағалау критерийлері таныстырылады.**  **Ширату жаттығуы**   1. **Көркем шығармадағы мақал-мәтелдердің маңызы.**   **Дескриптор**   * Шығарманың ішінен мақал-мәтелдерді анықтайды; * Ұлттық мүдде тұрғысынан талдайды; | | МД слайд  1-таратпа  Картинки по запросу "смайлик керемет""  Картинки по запросу "смайлик жақсы""  ***Жақсы***  Картинки по запросу "смайлик плохо""  ***Нашар*** |
| **Сабақтың ортасы**  11-20          21-25      26-30 | **3.** **Жаңа сабақты меңгерту.**  **1-тапсырма**   |  | | --- | | **Пафос** (гр. *pathos* — сезім, құмарлық), құлшыныс, құштарлық, асқақтық, қуатты  сезім мен терең шабыт мағынасында қолданылған. |   Пафосты екі мағынада қарастырды:  кейіпкердің қоғамдағы, тұрмыстағы ерекше құлшынысты іс-әрекеті;  шығарма авторының “жаны”, оның болмысқа көзқарасы, ақиқатқа жетудегі құралы.  -Осы «Ұшқан ұя» шығармасында Бауыржан Момышұлы пафосы қалай ерекшеленеді ?  **Шығарманың ішіндегі** кейіпкерлердің қоғамдағы, тұрмыстағы ерекше құлшынысты іс-әрекетін шығарма авторының “жаны”, оның болмысқа, ақиқатқа жетудегі көзқарасын алдарыңызда тұрған мәтіндерді талдау арқылы анықтайық  «Ұшқан ұя» повесі мемуралық жанрдағы шығарма ретінде жазылғанмен, ол проза денгейіне көтерілген ұлттық сипатта жазылған нағыз көркем туынды.  **«Ұя» тобы**  **Көркем шығармадағы әке бейнесі және ұлттық тағылым**  ***Дескриптор***   * Шығарманың ішінен әке бейнесін анықтайды * Ұлттық мүдде тұрғысынан талдайды * Мәтіннен дәлел келтіреді  |  |  |  | | --- | --- | --- | | Кейіпкері | Шығармадан үзінді | Біздің түсінігіміз | |  |  |  |   **«Шаңырақ» тобы**  **Көркем шығармадағы салт-дәстүрлер мен әдет-ғұрыптардың рөлі**  **Дескриптор**  - Шығарманың ішінен ұлттық салт-дәстүрді, әдет-құрыпты анықтайды  -Жазушының көзқарасын анықтайды  -Мәтіннен дәлел келтіреді.   |  |  |  | | --- | --- | --- | | Салт-дәстүрлер  Әдет-ғұрыптар | Шығармадан үзінді | Біздің түсінгіміз |   **«Бесік» тобы**  **Бала тәрбиесіндегі кейіпкерлердің атқаратын қызметі, ролі.**  - Шығарманың ішінен негізгі кейіпкерлерді анықтайды  - Бала тәрбиесіндегі атқаратын қызметін, рөлін анықтайды  -Мәтіннен дәлел келтіріледі   |  |  |  | | --- | --- | --- | | Кейіпкерлер | Шығармадан үзінді | Біздің түсінгіміз |   **«Отбасы» тобы**  **Шығармадағы әже –ана бейнесі және ұлттық тағылым**  **Дескриптор**  - шығарма мәтінен әжесінің бейнесін шолып шығады;  - өзіндік тұжырым жасайды.  -мәтіннен дәлел келтіреді.   |  |  |  | | --- | --- | --- | | Кейіпкері | Шығармадан үзінді | Біздің түсінігіміз | |  |  |  |   **ІІ тапсырма**  **Ж/Т. 1-тапсырма. «Тану, Талдау, Бөлу» кестесі**   |  | | --- | | **1-топ тапсырмасы**  ***Үзіндіге дейін үзіндіден кейін қандай оқиға болды?***  ***Үзіндінің роман композициясында алатын орны қандай?***  1.Көкем Головочевка жақтағы қыстаудағы малдарға жиі баратын болды. Келген сайын қабағы түсіп, қайғысы молайып қайтады. Бір бау шөптің өзі бір малдың құнынан асып кетіпті. Көкем бір орыстан шөп алуға келісіп, жартылай төлеп сенім пұлын тастайды да, өзі базарға мал айдап сатыпты. Қайтып келіп қалған ақшасын төлеп, шөбін алайын десе, әлгі орыс бас шайқап мәз болып отыр дейді.  Сөйтсе көкем алатын нарықтан да қымбаттатып өзге біреуге сатып жіберіпті. Бұған ашуланған көкем жанжал шығарып, ақыры аяғы төбелеспен тыныпты. Екеуін де бөлімше милициясы бір күн қамап жауап алыпты. Милиция өкілі бір ауыз да қазақша білмейтін адам екен. Көкемнің сөзіне түсінбей «бильмей» деп отырыпты. Содан не есесін ала алмай, не егжей-тегжей түсіндіре алмай, тіл білмей қор  боп келген беті екен. |  |  | | --- | | **2-топ тапсырмасы**  ***Үзіндіге дейін үзіндіден кейін қандай оқиға болды?***  ***Үзіндінің роман композициясында алатын орны қандай?***  ***1.*** Менің ұстаздарым әріптен бастап буынға дейін, сонан соң ақ қағазға қаламмен өрнек жазуға дейін үйретті. Келе-келе жүйелі оқып, есепті жүйрік шығаруға қол жетті... Ал өмірдің өзі ше? Осынша ғұмырымның ішінде түрлі- түрлі күрделі жағдайда; толқымалы тоқсан сырлы кезеңде кездесіп дидарласқан, тағдырлас болған, табақтас болған адамдар ше? Мамыражай сәттерден мазасыз майданға көшіріп, көбік шашқан өмір дариясының бір толқынынан екінші толқынына аямай лақтырған уақыт ше? Осының бәрі де менің тірлігімдегі тірек болған, жүрек болған, қол ұшын берген, қорған көрсеткен ұстаздарым деп білем. Осындай уақыт талқысы ғана, өмір өткелдері ғана, тірлік тізбегі ғана менің әжемнен үйренген «жақсы», «жаман», «мақұл», «немакұл» деген сөздердің байыбына терең бойлата алды.  2.Әжемнің қасына отыра кеттім де, жүн шашып ойнай бастадым. Кіші әпкем түйдекті жұлып алып итеріп жіберді. Қатты ызаланып мен оны «маймылсың» деп келемеждедім. Әпкем өкпелеп жағымнан тартып жіберді.  — Неге маймыл дейсің?  — Өйткені сен маймыл — мешін жылы туғансың.  — Ал онда сен доңызсың. Өйткені сен доңыз жылы туғансың! — деп әпкем маған тілін шығарып келеке етті. Мен шыдап тұрайын ба, ызаға булығып әпкеммен жұлқыса кеттім. Әжем мейірлене күліп, екеумізді арашалап жүр.  — Құрманкүл қай жылы туған? — деп сұрадық біз.  — Тауық жылы, — деді әжем.  Құрманкүл тұлымы желбіреген жіп-жіңішке нәзік қыз еді.  Бәріміз енді оны «жүнін жұлған тауық» деп мазақтадық.  Құрманкүл сөз таба алмай жылап жіберді...Сонда ғой, әжемнің бәрімізді отырғызып ыстық күлше үлестіргені. Сөйтіп өзі ортаға отырып алып әдемі аңыз айтып еді-ау. |  |  | | --- | | **3-топ тапсырмасы**  ***Үзіндіге дейін үзіндіден кейін қандай оқиға болды?***  ***Үзіндінің роман композициясында алатын орны қандай?***  1.Ақыл айтып, қыздың алды-артын орап алатын жеңгетайлар көбейді. Сөйтіп жүргенде тағы да алты ай өтіпті. Ауылымыз енді асыға бастады. Киіз басылып, киім-кешек жиі тігілді, кестелі бұйымдар молайды. Қолының ебі бар өнерлі әйелдер бар ниетін салып аянар емес. Алынған жиһаздарды, тігілген бұйымдарды қайта-қайта ашып көріп, нақ бір көрмеде жүргендей-ақ масайрап мәз болысады. Осындай сәттерде әркім ойын ортаға салып, жиһаздардың кем-кетігі мен олпы-солпы жерлерін түзетіседі. Қолда бар мал сынапша сусып кетіп жатты. Базар сайын сатылып, ақшасына жасау әкеледі.  2. Көкем тағы да үн-түнсіз орнынан тұрып, әкемнің соңынан ілесе береді. Күннен-күнге қабағы қатып, кірпігі ілініп барады. Баяғы қуақы мінезі, содырлау қылығынан жұрнақ та қалмағандай. Бәріміз де қолбасшысынан айрылған жауынгердей жалтақтаумен жүреміз. Әжем үйге кіріп келетіндей үнсіз күтінеміз. Біз әжемнің зілсіз айғайын, мейірбан тілегін, қатал мінезін, қайырымды жүрегін, адалдығы мен ақ батасын әбден аңсадық. Әжем бардағы алаңсыз дәурен басымыздан кетіп, әрқайсымыз енді ғана тірлік қамын ойластырғандаймыз. Алайда, ешқайсысы да әжем сияқты ұйытқы болар міндеттен қаймыға ма, әйтеуір әлі біреуі де бел шешіп берік мінез көрсете алған жоқ. Түс көргендей аңтарылған сәтімізден әжем келіп құтқарар ма еді. Қайдан болсын ондай күн. Күн өткен сайын ардақты анна бізден алыстай берген екен. Атамнан қалған ағаш төсекке енді әжем жата алмайды. Үйдің сол қанатында жиюлы күйі тұр. Бүл төсек атам мен әжемнің көзіндей қымбат қой. Қараған сайын қамыға береміз. Түнде сол төсектің баяу сықыры, әжемнің қақырынған үні естілгендей елеңдейтінді шығардық. |  |  | | --- | | **4-топ тапсырмасы**  ***Үзіндіге дейін үзіндіден кейін қандай оқиға болды?***  ***Үзіндінің роман композициясында алатын орны қандай?***  1.Қонақтар көп жатпады. Ертеңіне жолға жинала бастады. Көкемді әкетуге арнайы келген екен. Көкем бұрынғыдай емес, тіптен жуасып қалыпты. Айналсоқтап әкеме жалтақ-жалтақ қарайды. Серкебай нағашым өзі атқа нығарланып отырып алған соң, баяғы әмірлі үніне көшті. Тіптен қатуланып алған. Көкемді қамшымен екі-үш салып қалды да ақырып жіберді.  — Жаман күшікше неменеге жалтақтап тұрсың? Ұзатылатын қыздай сызыла қалыпты ғой, қызталақ. Мен саған әлі көрсетермін. Ауылға барған соң екі аяғыңды бір етікке тықпасам ба. — Сөйтті де әжем жаққа алара көз тастап, тістене сөйледі. — Балаңның сүйегі ғана сенікі, әжеке! Қалғанын өзіме жіберіңіз бұл тентектің...  Көкем әжем жаққа соңғы рет жалынышпен қарап еді, әжем де шыдай алмай даусы дірілдеп кетті...  — Қайдан білейін, шырағым. Сүйек өзіңдікі ғой әйтеуір. Адам етсең болғаны да. Серкебай үзеңгіге шіреніп тұрып бізбен қоштасты да, ат басын ауылына бұрды. Соңынан ат үстінде иығы салбырап еріксіз адамдай көкем еріп бара жатты. Бұрынғы өжеттігінен, қайсарлығынан, жігерінен жұрнақ та қалмағанына бәріміз де таңдандық. Жат қолға түскендей жабығып кете берді. Әжем соңдарынан ұзақ қарап тұрды да, жанарына үйірілген жасты жаулығымен сүртті.  Тәңірім жолыңды оңғара көрсін, құлыным! — деді ол ұлына арнаған тілеуін болар-болмас күбірлеп.  2. Сол жылы көктемде Бурное станциясына шойын жол тартылды да, бұл жер сауда-саттықтың қызу орталығына айналды. Әкем жарты пұт ұн, бірнеше қадақ құмшекер тапқан еді. Станциядан жатақ үй қарастырды да, көкем мен әжемді сонда орналастырды. Сөйтіп әлғі ұн мен шекерді әжем мен көкем базарға сатып азын-аулақ пайда түсірмек. Әжем мені өзімен бірге ала келді. Еңселі үйлерді, ығы-жығы көшені, сапырылысқан сан халықты, ауқымды құрылысты алғаш көргенім осы еді. Бұрын есектің ақырғанынан күшті дауыс жоқ деп жүруші едім. Сөйтсем, паровоздың жай ысқырғанының өзі құлағыңды бітеп жіберердей ащы келеді екен. Бір күнде көрген жаңалығым мен әртүрлі әсерден қатты шаршаппын. Ауыл мен станция арасы төрт шақырымдай еді. Мені шаршатқан жолдан бұрын жолай көрген қызықтарым сияқты. Әкем бізді әкеп салды да, қайтып кетті. Әжем болса бірден өз тірлігін қамдастыра бастады. Мені төсекке жатқызған соң, өзі үн мен құмшекерді араластырып жент жасай бастады. Әжемнің қимылына көз салып жатып ұйықтап кетіппін. |   **2-қадам:** Оқушылар талқылау барысында осы үзінділердің арасындағы байланысты анықтайды.  **Дескриптор**  - берілген үзінділерді жіктейді;  - ойын жүйелі айтады;  - үзінділер арасындағы байланысты анықтайды.  **Қабілеті жоғары оқушылар** шығарманы құрылысына қарай талдай алады, ал **қабілеті төмендеу оқушылар** сюжеттік желісін баяндайды. | | 2-таратпа |
| **Сабақтың аяғы**  31-36      37-40 | **5. «Аяқталмаған сөйлемдер»** әдісі бойынша оқушылар жазбаша тұжырым жасайды:  «Шығарма идеясына келсек, ... ».  «Ұлттық болмысымыз танылатын тұстары ... ».  «... тектілік пен кемеңгерліктің бейнесі іспетті».  «Жазушының адамгершілік туралы ойларына тоқталсам, ... ».  **6. Рефлексия**  **«SMS – хабарлама»**  «Бүгінгі сабақта мен....түсіндім, ... білдім, ақиқатына жеттім»;   * «Бүгінгі сабақта мені қуантқаны....»; * «Мен өзімді....үшін мақтар едім»; * «Мен... туралы армандаймын»;   «Енді мен ...»;  **7. Үйге:** Романды оқу. | | 3-таратпа |
| Саралау- сіз қандай тәсілмен көбірек қолдау көрсетпексіз?  Сіз басқаларға қарағанда қабілетті оқушылар үшін қандай тапсырмалар бересіз? | | Бағалау- сіз оқушылардың материалдарды игеру деңгейін қалай тексеруді жоспарлап отырсыз?  Өз сабағымда әр тапсырмадан соң қалыптастырушы бағалау қарастырылған: | Денсаулық және қауіпсіздік техникасын сақтау |
| **Барынша қолдау көрсету:**  Оқушыларды топқа бөлдім, қосымша тірек сұрақтар қойдым  **Орташа қолдау көрсету:**  Тапсырма орындау үстінде дереккөздерге нұсқау бердім  **Кейбір оқушылар орындай алады:**  Бағыт-бағдар көрсеттім | | *Ширату жаттығуы*  *Смайликтер арқылы бағалау*  ***ҚБ топтық тапсырма***  *дескриптор арқылы бағалау*  ***Ж/Т. «Тану, Талдау, Бөлу» әдісі***  ***Дескриптор арқылы бағалау*** |  |
| Жалпы баға  Сәтті өткен екі нәрсені атап көрсетіңіз (сабақ беру және оқытуға қатысты)?  1: Сабақтың мақсаты бойынша толық жұмыстану  2: Қалыптастыру бағалау тапсырмаларының орындалуы  Қандай екі нәрсе сабақтың одан да жақсы өтуіне ықпалын тигізер еді (сабақ беру және оқытуға қатысты)?  1: Кері байланысқа уақыт көбірек бөлу керек деі  2:Топтық және жекелеп топсырмалардың уақытқа жоспалр берілуі  Осы сабақ барысында сынып немесе жеке оқушылар туралы менің келесі сабағыма дайындалу үшін қажет болуы мүмкін қандай ақпарат алдым?  Топтық және жұптық жұмыстарды айқындау | | | |

 

 